Ženšen je v tradičnej medicíne považovaný za koreň života – pre svoju schopnosť napomôcť urýchliť fyzickú aj psychickú regeneráciu organizmu, znásobiť jeho silu i energiu a zvýšiť obranyschopnosť. Svoje pomenovanie získal vďaka dužinatému koreňu vetvením pripomínajúcemu ľudské telo (z čínskeho žen – človek, šen – koreň). O výnimočnosti tejto byliny svedčí i jej latinský názov Panax ginseng, vychádzajúci z gréckeho výrazu panacea – všeliek.
Starobylým skúsenostiam dala za pravdu i moderná veda. Unikátnu schopnosť ženšena zvýšiť odolnosť organizmu voči civilizačným ochoreniam, ktoré sú mnoho ráz aj dôsledkom nezdravého životného štýlu, preukázalo v posledných päťdesiatich rokoch viac ako 3000 vedeckých štúdií. Podporuje vitalitu, pomáha udržať mladosť.
Výskum potvrdil, že výťažok ženšena pôsobí ako mimoriadne silný antioxidant, bunkovým štruktúram poskytuje ochranu pred voľnými radikálmi. Vďaka antioxidačným vlastnostiam celkovo znižuje oxidačný stres a pomáha tak organizmu zachovať si vitalitu a celkové zdravie až do vysokého veku. Je zásobárňou nielen antioxidantov, ale aj saponínov, polysacharidov a peptidov, ktoré vo vzájomnej symbióze spomaľujú proces starnutia. Patrí mu kľúčová úloha pri produkcii energie a jej regulácii. Poskytuje životne dôležitým funkciám organizmu bioenergetickú podporu, napomáha doslova dobiť životné batérie človeka...
(celý článok nájdete v printovom vydaní časopisu Liečivé rastliny)